pythainlp/thai-wiki-dataset-v4 huggingface dataset:
Cherry Magic 30 ยังซิง

Cherry Magic 30 ยังซิง  เป็นซีรีส์ไทยแนวรักวัยรุ่นชายปี 2566 ผลิตโดย จีเอ็มเอ็มทีวี ซีรีส์เรื่องนี้เป็นผลงานดัดแปลงจาก มังงะ แนว ยาโออิ ของ Yuu Toyota เรื่อง "30 ยังซิงกับเวทมนตร์ปิ๊งรัก" นำแสดงโดย ตะวัน วิหครัตน์ รับบท การันต์ และ ฐิติภูมิ เตชะอภัยคุณ รับบท อชิ
ซีรีส์เรื่องนี้ กำกับการแสดงโดย ณัฐพงษ์ มงคลสวัสดิ์ โดยทำการเปิดตัวอย่างครั้งแรกในงาน GMMTV 2023 : DIVERSELY YOURS เมื่อวันที่ 22 พฤศจิกายน 2565
โดยซีรีส์เรื่องนี้จะออกอากาศทุกวันเสาร์ เวลา 20:30 น. ทางช่อง จีเอ็มเอ็ม 25 และสามารถรับชมย้อนหลังได้ทาง วิว เวลา 22:30 น. (เวลามาตรฐานไทย) เริ่มออกอากาศตอนแรกวันเสาร์ที่ 9 ธันวาคม 2566
เนื้อเรื่องย่อ.
อชิ (ฐิติภูมิ เตชะอภัยคุณ) เป็นพนักงานบริษัทเครื่องเขียน แต่แล้ววันหนึ่งเขาก็ได้พบกับบทความที่กล่าวว่า หากคุณอายุ 30 และยังเป็นเวอร์จิ้น คุณจะได้รับพลังพิเศษ ในไม่ช้าเขาก็รู้ว่าเขาได้รับพลังพิเศษ นั่นคือสามารถอ่านใจคนอื่นได้ แต่ทุกอย่างก็เปลี่ยนไปเมื่อเขาอ่านใจการันต์ (ตะวัน วิหครัตน์) เพื่อนร่วมงานที่โด่งดัง หล่อ และใจดีที่สุดของเขาที่กำลังแอบชอบเขา! เมื่อทราบเช่นนี้ เขาก็พยายามรักษาระยะห่างให้ดีที่สุด
ปัญหาการออกอากาศ.
เมื่อวันที่ 21 ธันวาคม 2566 GMMTV ได้ประกาศบนเพจโซเชียลมีเดียของตนถึงความจำเป็นที่จะต้องระงับการออกอากาศภาพยนตร์เรื่องนี้ทาง YouTube ให้กับผู้ชมทุกคนนอกประเทศไทยจนกว่าจะมีการแจ้งให้ทราบต่อไป ยู โตโยตะ ผู้เขียนต้นฉบับตกตะลึงเมื่อได้ยินเรื่องนี้ และกล่าวว่าเธอไม่ได้มีส่วนเกี่ยวข้องกับการระงับการออกอากาศ อย่างไรก็ตาม ละครเรื่องนี้ยังสามารถรับชมได้โดยผู้ชมต่างประเทศผ่านทาง Viu พร้อมคำบรรยายภาษาอังกฤษเพิ่มเติม
กระแสตอบรับ.
หลังจากเปิดตัว "Cherry Magic 30 ยังซิง" ก็กลายเป็นหัวข้อที่ได้รับความนิยมสูงสุดในฟิลิปปินส์และไทยบน X (เดิมคือ Twitter) อย่างรวดเร็ว
กุรุเนคละ

กุรุเนคละ [กุ-รุ-เน-คะ-ละ]  เป็นเมืองใหญ่สุดของจังหวัดพายัพ ประเทศศรีลังกา เคยเป็นราชธานีของอาณาจักรโบราณในคริสตศตวรรษที่ 13 โดยมีชื่อเก่าว่า หัสดีไศลปุระ (හස්තිශෛලපුර) ที่แปลว่าเมืองหินงวงช้าง
กุรุเนคละมีชื่อเสียงจากภูเขา "เอทาคละ" (ඇතුගල) หรือที่แปลว่า "หินช้าง" เนื่องจากลักษณะของภูเขาที่คล้ายงวงช้าง ความสูง 316 เมตร บนยอดเขามีพระพุทธรูปขนาดใหญ่ประดิษฐานเป็นศรีเมือง นอกจากนี้ กุรุเนคละยังเป็นแหล่งโบราณคดีที่สำคัญ มีซากปรักหักพังของวัง วัด และบ่อน้ำโบราณที่สะท้อนถึงความรุ่งเรืองในอดีต
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
มารี ฟร็องซัว ซาดี การ์โน

มารี ฟร็องซัว ซาดี การ์โน (11 สิงหาคม ค.ศ. 1837 – 25 มิถุนายน ค.ศ. 1894) เป็นนักการเมืองชาวฝรั่งเศสที่ดำรงตำแหน่งประธานาธิบดีฝรั่งเศสตั้งแต่ ค.ศ. 1887 จนกระทั่งถูกลอบสังหารใน ค.ศ. 1894
ช่วงที่เขาดำรงตำแหน่งประธานาธิบดีต้องเผชิญกับวิกฤตการณ์ต่าง ๆ มากมายที่บริการจัดการได้ไม่ดี ความสำเร็จอย่างรวดเร็วของนายพล General Boulanger และความพยายามในการเดินทัพไปยัง Élysée ที่ล้มเหลวใน ค.ศ. 1889 ถือเป็นภัยคุกคามร้ายแรงต่อสาธารณรัฐครั้งแรกในช่วงที่การ์โนดำรงตำแหน่ง จากนั้นก็เกิดวิกฤตการณ์ระดับรัฐมนตรี เรื่องอื้อฉาวทางการเงิน ความวุ่นวายของแรงงาน ความรุนแรงของกลุ่มอนาธิปไตย และสุดท้ายคือการลอบสังหารตัวการ์โนใน ค.ศ. 1894 เรื่องอื้อฉาวปานามาที่มีการติดสินบนสมาชิกรัฐสภา ส่งผลให้เกิดความสูญเสียทางการเงินครั้งใหญ่ และทำให้ผู้เกี่ยวข้องต้องอับอายขายหน้าเป็นอย่างมาก "La Libre Parole" หนังสือพิมพ์ฝ่ายขวาจัดที่ดำเนินกิจการโดย Édouard Drumont นักหนังสือพิมพ์ต่อต้านยิว สร้างความไม่เป็นที่ยอมรับต่อการเมืองสาธารณรัฐที่ 3 ให้เพิ่มมากขึ้น
การ์โนเป็นผู้นำที่ประสบความสำเร็จในบางเรื่อง เมื่อเขาเดินทางไปทั่วฝรั่งเศส และเมื่อเปิดนิทรรศการเพื่อเฉลิมฉลองการปฏิวัติฝรั่งเศสใน ค.ศ. 1889 เขาได้รับการต้อนรับเป็นอย่างดี และเขายังช่วยอำนวยความสะดวกในการฟื้นสัมพันธไมตรีกับรัสเซียอีกด้วย การดำรงตำแหน่งของเขาทำให้อำนาจและอิทธิพลของประธานาธิบดีแข็งแกร่งขึ้น
การลอบสังหาร.
ประธานาธิบดีการ์โนกำลังได้รับความนิยมสูงสุด โดยในวันที่ 24 มิถุนายน ค.ศ. 1894 หลังกล่าวสุนทรพจน์ในงานเลี้ยงสาธารณะที่ Palais du Commerce ในเมืองลียง ซึ่งปรากฏเป็นนัยว่าไม่ประสงค์จะลงสมัครรับเลือกตั้งอีก เขาถูกแทงที่ถนน Rue de la République โดยนักอนาธิปไตยชาวอิตาลีนาม ซันเต เจโรนีโม กาเซริโอ หลังส่งตัวการ์โนไปที่ Préfecture du Rhône ในบริเวณใกล้เคียง เขาเสียชีวิตหลังเที่ยงคืนของวันที่ 25 มิถุนายนเพียงไม่นาน การแทงดังกล่าวสร้างความหวาดกลัวและความเศร้าโศกอย่างกว้างขวาง และประธานาธิบดีได้รับเกียรติด้วยพิธีศพอย่างประณีตที่ป็องเตองในวันที่ 1 กรกฎาคม ค.ศ. 1894 หลังจากนั้นเขาจึงถูกฝังในห้องใต้ดินของป็องเตองร่วมกับบุคคลสำคัญคนอื่น ๆ ในประวัติศาสตร์ฝรั่งเศส
กาเซริโอเรียกการลอบสังหารครั้งนี้ว่าเป็นการแสดงออกทางการเมือง และถูกประหารชีวิตเมื่อวันที่ 16 สิงหาคม ค.ศ. 1894
พรรคพลังประชาชนแห่งชาติ

พลังประชาชนแห่งชาติ (NPP) หรือ ชาติกะ ชะนะ พะละเวคะยะ (Jathika Jana Balawegaya; JJB) หรือ เตจิยะ มักกัฬ จักติ  เป็นพรรคการเมืองฝ่ายซ้ายในประเทศศรีลังกา พรรคผู้นำรัฐบาลปัจจุบันของศรีลังกา จากการชนะการเลือกตั้งประธานาธิบดีปี 2024 และ การเลือกตั้งรัฐสภาในปีเดียวกันเป็นเสียงข้างมากในรัฐสภา โดยประธานาธิบดี อนุระ กุมาระ ทิสสานายกะ เป็นผู้นำคนปัจจุบันของพันธมิตรการเลือกตั้ง และมีนิหัล อภยสิงหะ เป็นเลขาธิการพรรค 
พรรคก่อตั้งขึ้นในปี 2019 ประกอบไปด้วย 21 กลุ่มที่มีความหลากหลาย ทั้งพรรคการเมืองและองค์การต่าง ๆ ก่อนหน้าการเลือกตั้งปี 2024 พรรคนี้ถือเป็นพรรคที่สามในการเมืองศรีลังกา
กูเกิล พิกเซล

กูเกิล พิกเซล  เป็นแบรนด์อุปกรณ์ อิเล็กทรอนิกส์พกพาสำหรับผู้บริโภคที่พัฒนาโดยกูเกิล ซึ่งทำงานบนโครมโอเอส หรือระบบปฏิบัติการแอนดรอยด์สำหรับพิกเซล กลุ่มผลิตภัณฑ์หลักของพิกเซลประกอบด้วยสมาร์ทโฟนที่ใช้ระบบปฏิบัติการแอนดรอยด์ซึ่งผลิตตั้งแต่เดือนตุลาคม 2016 เพื่อทดแทนเน็กซัสรุ่นเก่า โดยปัจจุบันมีพิกเซล 9, พิกเซล 9 โปร และ พิกเซล 9 โปร เอ็กซ์แอล แบรนด์พิกเซลยังรวมถึงคอมพิวเตอร์แล็ปท็อปและแท็บเล็ตตลอดจนอุปกรณ์เสริมต่าง ๆ มากมาย โดยเปิดตัวครั้งแรกในเดือนกุมภาพันธ์ 2013 ด้วย โครมบุ๊ก พิกเซล
การเลือกตั้งรัฐสภาในประเทศศรีลังกา พ.ศ. 2567

ประเทศศรีลังกามีการเลือกตั้งรัฐสภาในวันที่ 14 พฤศจิกายน 2024 เพื่อเลือกสมาชิกรัฐสภาทั้ง 225 ที่นั่ง คณะรัฐสภาเดิมสลายในวันที่ 24 กันยายน 2024 การเสนอชื่อผู้สมัครรับเลือกตั้งมีขึ้นระหว่างวันที่ 4 ตุลาคม ถึง 11 ตุลาคม 2024 
ผลการเลือกตั้งเป็นชัยชนะถล่มทลายสำหรับพันธมิตรฝ่ายซ้ายของพรรคพลังประชาชนที่นำโดยประธานาธิบดีศรีลังกาที่ได้รับการเลือกตั้งไปไม่นานก่อนหน้า อนุระ กุมาระ ทิสสานายกะ พรรคชนะ 159 ที่นั่ง ถือว่าเป็นจำนวนที่นั่งมากที่สุดในประวัติศาสตร์ศรีลังกา และเป็นสัดส่วนมากเป็นอันดับสองในประวัติศาสตร์ศรีลังกา นะในทุกเขตยกเว้นบัตติกาโลอา ถือเป็นการเลือกตั้งครั้งแรกนับตั้งแต่ปี 1977 ที่มีพรรคเดียวชนะเสียงส่วนมากพิเศษ และเป็นครั้งแรกที่พรรคไม่ใช่ทมิฬชนะในเขตเลือกตั้งแจฟฟ์นา รวมทั้งเป็นครั้งที่มีสมาชิกรัฐสภาเป็นสตรีได้รับการเลือกตั้งมากที่สุดที่ 21 ที่นั่ง เช่นเดียวกับเป็นครั้งที่มีผู้ดำรงตำแหน่งสมาชิกรัฐสภาเป็นครั้งแรกมากที่สุดที่ 150 คน
รัฐสภาชุดที่ 17 ของศรีลังกาจะเข้ารับตำแหน่งในวันที่ 21 พฤศจิกายน 2024 เวลา 10:00 น.
เตียวเซีย

เตียวเซีย, เตียวเจี๋ยว หรือ เตียวเสียว (#เปลี่ยนทาง ค.ศ. 222-263) มีชื่อในภาษาจีนกลางว่า จาง เช่า  ชื่อรอง เจิ้นกั๋ว  เป็นขุนนางของรัฐจ๊กก๊กในยุคสามก๊กของจีน 
ประวัติ.
เตียวเซียเป็นบุตรชายคนที่ 2 ของเตียวหุยขุนพลผู้รับใช้ขุนศึกเล่าปี่ในช่วงปลายยุคราชวงศ์ฮั่นตะวันออกและเป็นขุนพลของรัฐจ๊กก๊กในยุคสามก๊ก เตียวเซียยังเป็นน้องชายของเตียวเปาบุตรชายคนโตของเตียวหุย
เนื่องจากเตียวเปาพี่ชายของเตียวเซียเสียชีวิตตั้งแต่อายุยังน้อย เตียวเซียจึงได้สืบทอดบรรดาศักดิ์ซีเซียงโหว (西鄉侯) ของเตียวหุยผู้บิดาหลังเตียวหุยเสียชีวิตในปี ค.ศ. 221 เตียวเซียรับราชการเป็นขุนนางในรัฐจ๊กก๊ก ขึ้นมามีตำแหน่งสูงสุดเป็นขุนนางมหาดเล็ก (侍中 "ชื่อจง") และรองราชเลขาธิการ (尚書僕射 "ช่างชูผูเช่อ")
ในปี ค.ศ. 263 เตงงายขุนพลของวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก เตงงายเอาชนะจูกัดเจี๋ยมขุนพลจ๊กก๊กได้ในการรบที่อำเภอกิมก๊ก (緜竹 "เหมียนจู๋") เล่าเสี้ยนจักรพรรดิแห่งจ๊กก๊กทรงตัดสินพระทัยยอมจำนนต่อเตงงาย จึงทรงส่งเตียวเซียซึ่งเวลานั้นเป็นขุนนางมหาดเล็ก, เจาจิ๋วผู้เป็นที่ปรึกษาผู้ใหญ่ราชสำนัก (光祿大夫 กวางลู่ต้าฟู) และเตงเลียงผู้เป็นนายกองทหารม้าคุ้มกัน (駙馬都尉 "ฟู่หม่าตูเว่ย์") ให้นำตราพระราชลัญจกรไปมอบให้เตงงายเพื่อขอยอมจำนน ภายหลังเตียวเซียติดตามเล่าเสี้ยนเดินทางไปลกเอี๋ยง (洛陽 "ลั่วหยาง") นครหลวงของวุยก๊ก และได้รับการแต่งตั้งจากราชสำนักวุยก๊กให้มีบรรดาศักดิ์ระดับเลี่ยโหว (列侯)
ฮ่องกง 47

ฮ่องกง 47 เป็นกลุ่มนักเคลื่อนไหวจำนวน 47 คนที่สนับสนุนประชาธิปไตยในฮ่องกง ซึ่งถูกจับกุมและตัดสินความผิดฐานสมรู้ร่วมคิดในคดีบ่อนทำลายชาติภายใต้กฎหมายความมั่นคงแห่งชาติที่ประกาศใช้ในปี 2020
เมื่อวันที่ 6 มกราคม 2021 นักเคลื่อนไหว อดีตสมาชิกรัฐสภา นักกิจกรรมสังคม และนักวิชาการจำนวน 55 คน ถูกจับกุมโดยกรมความมั่นคงแห่งชาติซึ่งเป็นส่วนหนึ่งของตำรวจฮ่องกง การจับกุมนี้เกี่ยวข้องกับการเลือกตั้งขั้นต้นของกลุ่มประชาธิปไตยสำหรับการเลือกตั้งรัฐสภาที่ต่อมาถูกเลื่อนออกไป ในกลุ่มนี้ประกอบด้วยผู้จัดงาน 6 คนและผู้เข้าร่วม 48 คน โดยมี 2 คนที่ถูกควบคุมตัวในเรือนจำ ถือเป็นการปราบปรามกลุ่มที่สนับสนุนประชาธิปไตยครั้งใหญ่ที่สุดนับตั้งแต่การบังคับใช้กฎหมายความมั่นคงแห่งชาติในวันที่ 30 มิถุนายน 2020
ในเวลาเดียวกัน ตำรวจได้ทำการบุกค้นพื้นที่ 72 แห่ง รวมถึงบ้านของโจชัว หว่อง, สำนักงานของหนังสือพิมพ์ "แอปเปิลเดลี", "สแตนด์นิวส์", "อินมีเดียเอชเค" และสถานที่นับคะแนนเสียงของสถาบันวิจัยความเห็นสาธารณะฮ่องกง (PORI) นอกจากนี้ยังมีการแช่แข็งเงินทุนกว่า 200,000 ดอลลาร์ฮ่องกงที่เกี่ยวข้องกับการเลือกตั้งครั้งนี้
การจับกุมครั้งนี้ส่งผลกระทบอย่างมากต่อกลุ่มที่สนับสนุนประชาธิปไตยในฮ่องกง รวมถึงกลุ่มสายกลางในฝั่งประชาธิปไตย
ในวันที่ 28 กุมภาพันธ์ สมาชิก 47 คนที่ถูกจับกุมในเดือนมกราคม ถูกตั้งข้อหาอย่างเป็นทางการฐานสมรู้ร่วมคิดบ่อนทำลายภายใต้กฎหมายความมั่นคงแห่งชาติ ในการปรากฏตัวที่ศาลเมื่อวันที่ 1 มีนาคม มีผู้รวมตัวประท้วงหน้าศาลหลายร้อยคน ท่ามกลางกฎหมายความมั่นคงและการระบาดของโควิด-19
ทนายฝ่ายจำเลยหลายคนแสดงการคัดค้านในศาลต่อการดำเนินคดีที่ล่าช้า ซึ่งตรงกันข้ามกับข้อกล่าวหาที่เร่งรัดอย่างรวดเร็ว นักวิเคราะห์มองว่าข้อกล่าวหาที่ล่าช้า ซึ่งขยายไปถึงคดีความมั่นคงแห่งชาติอื่น ๆ เป็นกลยุทธ์ที่จงใจออกแบบมาเพื่อสร้างความกลัว คดีถูกเลื่อนออกไปหลายครั้ง ในการเลื่อนออกไปในวันที่ 4 มีนาคม 2022 วันพิจารณาคดีครั้งถัดไปถูกกำหนดเป็นวันที่ 28 เมษายน เนื่องจากการแพร่ระบาดของโควิด-19 ซึ่งในวันนั้นจำเลยถูกบอกให้มาปรากฏตัวอีกครั้งในวันที่ 1 ถึง 2 มิถุนายน ทั้งที่ผู้พิพากษาศาลชั้นสูงได้เรียกร้องให้ฝ่ายจัดการศาลชั้นต้นเมื่อไม่กี่วันก่อนหน้านี้ให้พิจารณาคดีโดยเร็ว จำเลยยังถูกจับขังเดี่ยวในบางครั้ง
การตัดสินคดีเริ่มตั้งแต่วันที่ 6 กุมภาพันธ์ถึง 4 ธันวาคม 2023 2 ได้รับการตัดสินพ้นผิดจากคณะผู้พิพากษาในเดือนพฤษภาคม 2024 อีก 14 คนถูกตัดสินมีความผิดจริงนอกจากจำเลยที่เข้าเจรจารับสภารภาพ 31 คน รวมแล้ว 45 คนถูกตัดสินจำคุก 4 ปี 2 เดือนถึง 10 ปี โดย เบนนี ทาย ซึ่งศาลตัดสินว่าเป็นผู้บงการถูกตัดสินจำคุกระยะเวลานานที่สุด
จง (สถาปัตยกรรม)

ซง หรือ จง (ไวลี: "rdzong", [dzoŋ˩˨], dzong) หมายถึงหมู่สิ่งปลูกสร้างที่ประกอบด้วยป้อมปราการ อาราม หอคอย กุฏิสงฆ์ และอาคารทำการ 
ในประเทศภูฏาน จงใช้งานหลากหลาย ทั้งใช้งานในเชิงศาสนา การทหาร การปกครอง ไปจนถึงเป็นศูนย์กลางชุมชน รวมถึงเป็นที่จัดเทศกาล "เซชู" ประจำปี โดยปกติแล้ว ครึ่งหนึ่งของห้องในจงแบบภูฏานจะใช้งานสำหรับการปกครอง อีกครึ่งหนึ่งใช้งานทางศาสนาเป็นวัด และเป็นอาราม ในปี 2012 รัฐบาลภูฏานขึ้นทะเลียนจงห้าแห่งเป็นแหล่งมรดกโลกเบื้องต้นของยูเนสโก ได้แก่ ปูนาคาจง, วังเดวโพตรังจง, ปาโรจง, ตรงซาจง และ ดากานาจง (Dagana Dzong)
ในทิเบตโบราณมีการแบ่งเขตการปกครองเป็น 53 แคว้นซึ่งเรียกว่า "จง" ในแต่ละจงจะประกอบด้วยสองจงเปิน คือของลามะและของฆราวาส
ในยุคร่วมสมัย ในประเทศภูฏานปัจจุบันนิยมสร้างอาคารที่มีลักษณะภายนอกแบบจง ส่วนในประเทศสหรัฐอเมริกา มหาวิทยาลัยเท็กซัสเอลปาโซ (UTEP) มีการสร้างอาคารแบบจงซึ่งถือว่าหาได้ยากนอกแถบหิมาลัย ผลงายออกแบบโดยเฮนรี ทรอสต์
ปูนาคาจง

ปูนาคาจง (อักษรโรมัน: Punakha Dzong) หรือ "วังแห่งความสุขอันยิ่งใหญ่" เป็นศูนย์กลางการปกครองของเขตปูนาคา ประเทศภูฏาน ก่อสร้างขึ้นโดยญาวัง นัมกยัล ซับจุงรินโปเจที่หนึ่ง ในปี 1637–38 เป็นจงที่ใหญ่ที่สุดอันดับสองและเก่าแก่ที่สุดอันดับสองของประเทศภูฏาน หนึ่งในอาคารสำคัญของประเทศและของปูนาคา
ปูนาคาจงเป็นอาคารที่ทำการของฝ่ายปกครองของรัฐ และเป็นที่ทำการหลักของรัฐบาลภูฏานจนถึงปี 1955 เมื่อย้ายเมืองหลวงไปยังกรุงทิมพู ปัจจุบันได้รับการขึ้นทะเบียนเป็นแหล่งมรดกโลกเบื้องต้นของยูเนสโก
จงนี้ตั้งอยู่ระหว่างแม่น้ำโฟจู (Pho Chhu; แม่น้ำชาย) และ โมจู (แม่น้ำหญิง) ในเทือกเขาปูนาคา หลังแม่น้ำสองสายนี้ไหลมาบรรจบกันจะกลายเป็นแม่น้ำปูนาซัง ไหลผ่านวังเดวโฟจัง ผ่านเข้าเขตประเทศอินเดียและไหลไปบรรจบกับแม่น้ำพรหมบุตร
เตงเลียง

เตงเลียง (#เปลี่ยนทาง ค.ศ. 251-265) มีชื่อในภาษาจีนกลางว่า เติ้ง เหลียง  เป็นขุนนางของรัฐจ๊กก๊กในยุคสามก๊กของจีน หลังการล่มสลายของจ๊กก๊ก เตงเลียงได้มาเป็นขุนนางของราชวงศ์จิ้นตะวันตก
ประวัติ.
เตงเลียงเป็นชาวอำเภอซินเอี๋ย (新野縣 "ซินเหย่เซี่ยน") เมืองงีหยง (義陽郡 "อี๋หยางจฺวิ้น") ซึ่งปัจจุบันคืออำเภอซินเหย่ มณฑลเหอหนาน สืบเชื้อสายจากเตงอู (鄧禹 "เติ้ง ยฺหวี่") ขุนพลของจักรพรรดิฮั่นกองบู๊ (漢光武帝 "ฮั่นกวางอู่ตี้") ในช่วงต้นราชวงศ์ฮั่นตะวันออก บิดาของเตงเลียงคือเตงจี๋ (鄧芝 "เติ้ง จือ") ขุนนาง นักการทูต และขุนพลของรัฐจ๊กก๊กในยุคสามก๊ก
เตงจี๋บิดาของเตงเลียงย้ายไปมณฑลเอ๊กจิ๋ว (益州 "อี้โจว") ในช่วงปลายยุคราชวงศ์ฮั่นตะวันออก ขึ้นมามีตำแหน่งสูงสุดเป็นขุนพลทหารม้าและรถรบ (車騎將軍 "เชอฉีเจียงจฺวิน") ของรัฐจ๊กก๊ก และมีบรรดาศักดิ์เป็นหยางอู่ถิงโหว (陽武亭侯)
ในปี ค.ศ. 251 เตงจี๋เสียชีวิต เตงเลียงสืบทอดบรรดาศักดิ์หยางอู่ถิงโหวของบิดา 
ในช่วงศักราชจิ่งเย่า (景耀; ค.ศ. 258-263) ในรัชสมัยของเล่าเสี้ยนจักรพรรดิแห่งจ๊กก๊ก เตงเลียงขึ้นมามีตำแหน่งเป็นเจ้าพนักงานคัดเลือกฝ่ายซ้ายของสำนักราชเลขาธิการ (尚書左選郎 "ช่างชูจั๋วเสฺวี่ยนหลาง")
ในปี ค.ศ. 263 เตงงายขุนพลของวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก เตงงายเอาชนะจูกัดเจี๋ยมขุนพลจ๊กก๊กได้ในการรบที่อำเภอกิมก๊ก (緜竹 "เหมียนจู๋") เล่าเสี้ยนจักรพรรดิแห่งจ๊กก๊กทรงตัดสินพระทัยยอมจำนนต่อเตงงาย จึงทรงส่งเตงเลียงซึ่งเวลานั้นเป็นนายกองทหารม้าคุ้มกัน (駙馬都尉 "ฟู่หม่าตูเว่ย์"), เจาจิ๋วผู้เป็นที่ปรึกษาผู้ใหญ่ราชสำนัก (光祿大夫 กวางลู่ต้าฟู) และเตียวเซียผู้เป็นขุนนางมหาดเล็ก (侍中 "ชื่อจง") ให้นำตราพระราชลัญจกรไปมอบให้เตงงายเพื่อขอยอมจำนน 
หลังการล่มสลายของจ๊กก๊ก เตงเลียงได้รับราชการเป็นขุนนางของราชวงศ์จิ้นตะวันตก ในช่วงศักราชไท่ฉื่อ (泰始; ค.ศ. 266-274) ในรัชสมัยของสุมาเอี๋ยนจักรพรรดิแห่งราชวงศ์จิ้นตะวันตก เตงเลียงดำรงตำแหน่งเป็นเจ้าเมือง (太守 "ไท่โฉ่ว") ของเมืองก๋งฮาน/เกงฮัน (廣漢 "กว่างฮั่น")
มาววี

มาววี (ฮาวาย/มาวรี:) เป็นวีรบุรุษวัฒนธรรมและอันธพาลผู้ยิ่งใหญ่ในเรื่องปรัมปราพอลินีเชีย มาววีได้รับการนับถือน้อยมากเพราะไม่ถือกันว่าเป็นเทพเจ้า (มนุษย์ครึ่งเทพ) แต่ถือเป็นวีรบุรุษในคติชนมากกว่า ต้นกำเนิดของมาววีมีความแตกต่างกันไปในแต่ละวัฒนธรรม แต่วีรกรรมหลัก ๆ หลายครั้งของมาววียังคงค่อนข้างคล้ายคลึงกัน
เรื่องราววีรกรรมและการผจญภัยของมาววีได้รับการเล่าขานไปทั่วพื้นที่ส่วนใหญ่ของพอลินีเชีย ซึ่งสามารถสืบย้อนไปได้ไกลทางตะวันตกถึงหมู่เกาะนอกชายฝั่งของเกาะนิวกินี บางวีรกรรมที่ปรากฏทั่วไปในวัฒนธรรมพอลินีเชีย ได้แก่ การขโมยไฟจากยมโลกมาให้มนุษย์, การใช้ตะขอวิเศษเกี่ยวเอาหมู่เกาะขึ้นมา และการจับดวงอาทิตย์เพื่อยืดช่วงเวลากลางวันให้ยาวขึ้น ลักษณะของเมาอิที่นำเสนอออกมามีความแตกต่างกันไปในแต่ละชนชาติ ตั้งแต่ชายหนุ่มรูปงาม ไปจนถึงนักบวชพเนจรชราผู้เฉลียวฉลาด แม้กล่าวกันว่ามาววีนั้นมีลักษณะเป็นอันธพาลหรือ "kolohe" อย่างมาก แต่หลายสิ่งที่มาววีทำก็เพื่อทำให้ชีวิตของผู้คนดีขึ้น
ในวัฒนธรรมประชานิยม.
มาววีปรากฏในภาพยนตร์แอนิเมชันคอมพิวเตอร์ 3 มิติแนวดนตรีของวอลต์ดิสนีย์แอนิเมชันสตูดิโอส์ใน ค.ศ. 2016 เรื่อง "ผจญภัยตำนานหมู่เกาะทะเลใต้" ("Moana") และภาพยนตร์ภาคต่อใน ค.ศ. 2024 เรื่อง "โมอาน่า 2" ("Moana 2") มาววีในภาพยนตร์ให้เสียงพากย์โดยดเวย์น จอห์นสัน มาววีในภาพยนตร์ถูกพ่อแม่ที่เป็นมนุษย์ทอดทิ้งตั้งยังเป็นทารก เหล่าเทพรู้สึกสงสารจึงทำให้มาววีเป็นครึ่งเทพและมอบตะขอตกปลาวิเศษที่ทำให้มาววีมีความสามารถในการเปลี่ยนแปลงรูปร่าง มาววีกระทำปาฏิหาริย์ต่าง ๆ เพื่อให้ได้ความรักจากมนุษยชาติคืนมา การกระทำปาฏิหาริย์แต่ละครั้งจะทำให้มาววีได้รับรอยสักที่เคลื่อนไหวได้ เป็นที่เล่าขานว่ามาววีขโมยหัวใจของเทฟิติ เทพีแห่งเกาะผู้ทรงพลังและเป็นผู้สร้างชีวิต โมอาน่า ตัวละครเอกของภาพยนตร์โน้มน้าวมาววีให้ช่วยเหลือเธอในการนำหัวใจของเทฟิติไปคืน ในเพลงที่มาววีร้องชื่อ "ยัวร์เวลคัม" (You're Welcome; "ไม่ต้องห่วง") ที่ประพันธ์โดยลิน-มานูเอล มิรันดา มาววีกล่าวถึงวีรกรรมต่าง ๆ ของตนที่ถูกพูดถึงในนิทานพื้นบ้าน มาววีรูปแบบนี้มีการผสมผสานองค์ประกอบจากเรื่องเล่าพอลินีเชียต่าง ๆ
เลอโนโว

เลอโนโวกรุ๊ป จำกัด  มีชื่อทางการค้าเป็น เลอโนโว ("lə--voh", #เปลี่ยนทาง) เป็นบริษัทเทคโนโลยีข้ามชาติของจีนที่เชี่ยวชาญด้านการออกแบบ การผลิต และการตลาดในผลิตภัณฑ์อิเล็กทรอนิกส์สำหรับผู้บริโภค, คอมพิวเตอร์ส่วนบุคคล, ซอฟต์แวร์, โซลูชั่นทางธุรกิจ และบริการที่เกี่ยวข้อง สำนักงานใหญ่ตั้งอยู่ที่ปักกิ่งและมอร์ริสวิลล์ รัฐนอร์ธแคโรไลนา สหรัฐ บริษัทมีศูนย์วิจัยในสำนักงานใหญ่, ในที่อื่น ๆ ในประเทศจีน, ในชตุทการ์ท ประเทศเยอรมนี และในยามาโตะ ประเทศญี่ปุ่น
เลอโนโวเดิมเป็นส่วนหนึ่งของสถาบันวิจัยของรัฐบาล บริษัทในตอนนั้นมีชื่อว่า Legend ได้พัฒนาอุปกรณ์อิเล็กทรอนิกส์มากมายก่อนที่จะมุ่งเน้นไปที่คอมพิวเตอร์ส่วนบุคคล ผู้ร่วมก่อตั้ง หลิ่ว เฉฺวียนจื้อ จัดตั้งบริษัท Legend ที่ฮ่องกงเพื่อพยายามระดมทุน และได้รับอนุญาตให้สร้างคอมพิวเตอร์ในประเทศจีนสำเร็จ บริษัทนี้จัดให้อยู่ในตลาดหลักทรัพย์ฮ่องกงเมื่อ ค.ศ. 1994 และกลายเป็นผู้ผลิตคอมพิวเตอร์ส่วนบุคคลรายใหญ่สุดในประเทศจีนและท้ายที่สุดก็รวมถึงในเอเชีย บริษัทยังเป็นผู้จัดจำหน่ายเครื่องพิมพ์เอชพี, คอมพิวเตอร์พกพาโตชิบา และอื่น ๆ ในประเทศอีกด้วย หลังบริษัทเปลี่ยนชื่อเป็นเลอโนโว จึงเข้าซื้อกิจการธุรกิจพีซีของ IBM รวมถึงสายผลิตภัณฑ์ ThinkPad ใน ค.ศ. 2005 จากนั้นจึงขยายกิจการไปยังต่างประเทศอย่างรวดเร็ว ใน ค.ศ. 2013 เลอโนโวกลายเป็นผู้จำหน่ายคอมพิวเตอร์ส่วนบุคคลรายใหญ่ที่สุดในโลกตามหน่วยยอดขายเป็นครั้งแรก และยังคงถือครองสถิตินั้นต่อ (ณ ค.ศ. 2024)
ประวัติ.
1984–1993: ก่อตั้งและประวัติศาสตร์ช่วงต้น.
เลอโนโวก่อตั้งที่ปักกิ่งในวันที่ 1 พฤศจิกายน ค.ศ. 1984 โดยทีมวิศวกรที่นำโดยหลิ่ว เฉฺวียนจื้อและ Danny Lui ภายใต้ชื่อ Legend ตอนแรกบริษัทมีความเชี่ยวชาญด้านโทรทัศน์ก่อนเปลี่ยนมาผลิตและทำการตลาดคอมพิวเตอร์
หลิ่ว เฉฺวียนจื้อและกลุ่มวิศวกรผู้เชี่ยวชาญ 10 คนกับ Danny Lui สถาปนาเลอโนโวที่ปักกิ่งอย่างเป็นทางการในวันที่ 1 พฤศจิกายน ค.ศ. 1984 ด้วยเงิน 200,000 เหรินหมินปี้ รัฐบาลจีนอนุมัติการจัดตั้งบริษัทเลอโนโวในวันเดียวกัน
ศิมรี (บุตรสาลู)

ศิมรี ("Zīmrī", #เปลี่ยนทาง "น่ายกย่อง") บุตรสาลู เป็นเจ้าชายหรือผู้นำของตระกูลในเผ่าสิเมโอนในช่วงการอพยพของชาวอิสราเอลในถิ่นทุรกันดารในขณะที่กำลังเข้าใกล้แผ่นดินแห่งพระสัญญา หนังสือกันดารวิถีในคัมภีร์ฮีบรูเล่าเรื่องที่ศิมรีเข้าร่วมกระทำบาปแห่งเปโอร์ที่อาบีลาหรือชิทธีม โดยเล่นชูกับคอสบีหญิงชาวมีเดียน จากบาปครั้งนี้ ฟีเนหัสหลานชายของอาโรนจึงสังหารทั้งคู่โดยใช้หอกแทงขณะทั้งคู่มีเพศสัมพันธ์กัน (กันดารวิถี 25:6 -15)
ชาวอิสราเอลใช้เหตุการณ์นี้เป็นข้ออ้างในการทำสงครามของชาวมีเดียนในกันดารวิถี 31
ศิมรี

ศิมรี ("Zīmrī") อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
นาโบท

นาโบท  เป็นพลเมืองของเมืองยิสเรเอล ในหนังสือพงศ์กษัตริย์ฉบับที่ 1 ในคัมภีร์ฮีบรูระบุว่านาโบทถูกสั่งประหารชีวิตโดยเยเซเบลราชินีแห่งราชอาณาจักรอิสราเอล เพื่อให้กษัตริย์อาหับพระสวามีเข้าครอบครองสวนองุ่นของนาโบทได้
เรื่องเล่า.
1 พงศ์กษัตริย์ 21:1–16 เล่าว่านาโบทเป็นเจ้าของสวนองุ่นที่อยู่ข้างพระราชวังของอาหับในยิสเรเอล อาหับตรัสขอซื้อสวนองุ่นของนาโบทเพื่อใช้ทำเป็นสวนผัก (หรือสวนสมุนไพร) นาโบททูลปฏิเสธเพราะที่ดินนี้เป็นมรดกของบรรพบุรุษ บางคนตั้งทฤษฎีว่านาโบทกลัวที่ฝ่าฝืนธรรมบัญญัติของโมเสสซึ่งห้ามการขายที่ดินถาวร
เยเซเบลทรงแก้ปัญหานี้ โดยทรงพระอักษรในพระนามของอาหับส่งไปยังผู้ใหญ่และเจ้านายของเมืองยิสเรเอล ในพระอักษร ผู้ใหญ่และเจ้านายได้รับคำสั่งให้จัดงานถืออดอาหารและให้นาโบทนั่งในที่นั่งอันมีเกียรติ จากนั้นจึงนำพยานสองคนมากล่าวหา (เท็จ) ว่านาโบทแช่งพระเจ้าและกษัตริย์ แล้วพวกเขาทั้งหลายจึงเอาหินขว้างนาโบทจนตายนอกเมือง นักวิเคราะห์สังเกตว่าคำสั่งเหล่านี้จงใจให้ปฏิบัติตามแนวทางของพระคัมภีร์เกี่ยวกับกระบวนการยุติธรรมทางอาญาเพื่อไม่ให้สาธารณชนสงสัยว่ามีการเล่นไม่ซื่อ อย่างไรก็ตาม เยเซเบลทรงเรียกพยานสองคนอย่างชัดเจนว่าเป็น "อันธพาล" อาจหมายถึงว่าเป็นผู้เต็มใจที่จะทำทุกสิ่งเพื่อให้ได้เงิน 
การสมคบคิดประสบผลสำเร็จ ศพของนาโบทก็ถูกสุนัขจรจัดเลีย
ตำบลโคกช้าง (อำเภอเดิมบางนางบวช)

โคกช้าง เป็นตำบลในอำเภอเดิมบางนางบวช จังหวัดสุพรรณบุรี เดิมเคยเป็นตำบลในอำเภอบางระจัน จังหวัดสิงห์บุรี
ที่ตั้งและอาณาเขต.
ตำบลโคกช้าง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
โคกช้าง เป็นตำบลเก่าแก่ของอำเภอสิงห์ (อำเภอบางระจัน) จังหวัดสิงห์บุรี ปี พ.ศ. 2454 กระทรวงมหาดไทยประกาศแยกพื้นที่ตำบลโคกช้าง ของอำเภอสิงห์ ไปเป็นส่วนหนึ่งของอำเภอที่จัดตั้งขึ้นใหม่ คือ "อำเภอเดิมบาง" ขึ้นกับเมืองสุพรรณบุรี โดยชื่อ "โคกช้าง" มาจากที่มีเนินขนาดใหญ่ตั้งอยู่พอมาถึงช่วงฤดูน้ำหลากได้มีฝูงช้างจำนวนมากมาอาศัยอยู่บนเนินสูง จึงเรียกชื่อว่า "โคกช้าง"
ปี พ.ศ. 2492 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยกหมู่ 3–4 ของตำบลเขาดิน และหมู่ 3, 6–7 ของตำบลโคกช้าง ออกไปตั้งเป็น ตำบลทุ่งคลี 
การปกครองส่วนภูมิภาค.
การปกครองส่วนภูมิภาค.
ตำบลโคกช้างแบ่งพื้นที่การปกครองออกเป็น 10 หมู่บ้าน ได้แก่
<templatestyles src="Div col/styles.css"/>
การปกครองส่วนท้องถิ่น.
ตำบลโคกช้างเดิมมีฐานะเป็นสภาตำบลโคกช้าง ในปี พ.ศ. 2517 ต่อมาปี พ.ศ. 2538 สภาตำบลโคกช้างมี 10 หมู่บ้าน พื้นที่ 42.0 ตารางกิโลเมตร ประชากร 4,240 คน และ 1,087 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลโคกช้างอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลโคกช้าง
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดกำแพงเพชร กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และอำเภอลานกระบือ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, อำเภอไทรงาม, อำเภอคลองลาน และกิ่งอำเภอทุ่งทราย
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดกำแพงเพชร มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และอำเภอลานกระบือ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, อำเภอไทรงาม และอำเภอคลองลาน
อาหารจากเส้น

อาหารจากเส้น เป็นประเภทของอาหารที่ได้รับความนิยมในหลายประเทศ เช่นใน เอเชียตะวันออก และ อุษาคเนย์ รวมไปถึงบางส่วนของยุโรป โดยมีความหลากหลายต่างไปตามแต่ละประเทศ ทั้งด้านวัตถุดิบที่ใช้, ขนาดและรูปร่างของเส้น และ วิธีการประกอบอาหาร เป็นต้น
อาหารจากเส้นที่พบได้ทั่วไปที่สุดในประเทศไทยคือ ก๋วยเตี๋ยว ซึ่งเป็นอาหารประเภทเส้นที่ทำจากแป้งข้าวเจ้า และมีสีขาว แต่หลายคนใช้คำว่าก๋วยเตี๋ยวในการเรียกรวมอาหารจากเส้นทั้งหมดไปด้วยแม้จะทำจากวัตถุดิบอื่นก็ตาม อย่างไรก็ตาม นอกจากก๋วยเตี๋ยวแล้วยังมีอาหารจากเส้นซึ่งทำโดยวัตถุดิบอื่น ๆ อีกหลายชนิด เช่น ราเม็ง หรือ อูดง ซึ่งทำจากแป้งสาลี, พาสตา ซึ่งทำจากแป้งข้าวสาลีดูรัม และ โซบะ ซึ่งทำจากแป้งบักวีต เป็นต้น
อาหารจากเส้นแบ่งตามวัตถุดิบทำเส้น.
อาหารประเภทเส้นสามารถทำขึ้นได้จากวัตถุดิบต่างกันออกไปหลากหลาย แม้ว่าจะมีข้อยกเว้นอยู่บ้าง แต่โดยทั่วไปแล้วอาจแบ่งตามวัตถุดิบได้ดังนี้
โซเม็ง, อูดง, ฮิยามุงิ และ คิชิเม็ง มีวัตถุดิบเหมือนกันคือแป้งสาลีผสมเกลือ แต่ต่างกันที่ขนาด กำหนดโดยมาตรฐานกสิกรรมญี่ปุ่น (JAS) ดังนี้
อย่างไรก็ตามตัวเลขนี้เป็นแค่ค่าโดยประมาณและอาจมีข้อยกเว้นได้
อาหารจากเส้นของชาติต่าง ๆ.
อาหารประเภทเส้นนอกจากก๋วยเตี๋ยวในอาหารไทยแล้ว ยังพบในอาหารของชาติอื่นอีก ดังนี้
ตำบลปากน้ำ (อำเภอเดิมบางนางบวช)

ปากน้ำ เป็นตำบลในอำเภอเดิมบางนางบวช จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลปากน้ำ
ที่ตั้งและอาณาเขต.
ตำบลปากน้ำ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ปากน้ำ เดิมเป็นพื้นที่ทุ่งกว้างในเขตตำบลกำมะเชียรและตำบลเดิมบาง ปี พ.ศ. 2472 ทางมณฑลนครไชยศรี กับพระยาพิศาลสารเกษตร ผู้ว่าราชการจังหวัดสุพรรณบุรี ได้ประกาศยุบพื้นที่ตำบลกำมะเชียร และแยกหมู่ 1–3 ของตำบลกำมะเชียรที่ถูกยุบ ไปรวมกับหมู่ 1–2 และหมู่ 10 ของตำบลเดิมบาง รวม 6 หมู่บ้าน จัดตั้งเป็นตำบลใหม่ โดยตั้งเป็น ตำบลปากน้ำ อนุมัติโดยพระวรวงศ์เธอ พระองค์เจ้าธานีนิวัต เสนาบดีกระทรวงมหาดไทย
การปกครองส่วนภูมิภาค.
การปกครองส่วนภูมิภาค.
ตำบลปากน้ำแบ่งพื้นที่การปกครองออกเป็น 7 หมู่บ้าน ได้แก่<templatestyles src="Div col/styles.css"/>
การปกครองส่วนท้องถิ่น.
ตำบลปากน้ำเดิมมีฐานะเป็นสภาตำบลปากน้ำ ในปี พ.ศ. 2517 ต่อมาปี พ.ศ. 2538 สภาตำบลปากน้ำมี 7 หมู่บ้าน พื้นที่ 37.0 ตารางกิโลเมตร ประชากร 4,765 คน และ 1,124 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลปากน้ำอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลปากน้ำ
ปี พ.ศ. 2550 เขตองค์การบริหารส่วนตำบลปากน้ำมี 8 หมู่บ้าน พื้นที่ 37.0 ตารางกิโลเมตร ประชากร 4,841 คน และ 1,680 ครัวเรือน รายได้จริงไม่รวมเงินอุดหนุน 8.61 ล้านบาท รายจ่ายประจำ 2.99 ล้านบาท สมาชิกสภาองค์การบริหารส่วนตำบลปากน้ำจะครบวาระในวันที่ 1 กรกฎาคม พ.ศ. 2551 และประสงค์จะจัดตั้งเป็นเทศบาลตำบล พ.ศ. 2551 กระทรวงมหาดไทยจึงพิจารณาให้องค์การบริหารส่วนตำบลปากน้ำอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลปากน้ำ
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดน่าน พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดน่านทั้งจังหวัด
เขาหลวง (จังหวัดนครศรีธรรมราช)

เขาหลวง เป็นเขาในจังหวัดนครศรีธรรมราช ยอดเขาสูงสุดมีความสูง 1,673 เมตร อีกแหล่งข้อมูลระบุสูง 1780 เมตร เขาหลวงเป็นยอดเขาซึ่งสูงที่สุดในภาคใต้ เป็นแหล่งของต้นน้ำลำธารและคลองต่าง ๆ กว่า 15 สาย เช่น แม่น้ำตาปี แม่น้ำปากพนัง คลองกรุงชิง คลองเขาแก้ว มีสภาพเป็นป่าดงดิบชื้นและป่าดิบเขา อยู่ในพื้นที่อุทยานแห่งชาติเขาหลวง แนวเทือกเขาหลวงมีความยาวประมาณ 150 กิโลเมตร ยอดเขาน้อยใหญ่มีความสูงเฉลี่ย 600 เมตร พื้นที่ค่อย ๆ ลาดลงไปทางทิศตะวันออกจนจรดฝั่งตะวันตกของอ่าวไทย ลักษณะป่าเป็นป่าดงดิบ มีกล้วยไม้กว่า 300 ชนิด สัตว์ป่าอีกกว่า 300 ชนิด
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดน่าน พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดน่านทั้งจังหวัด
วัดภูมิซรอล

วัดภูมิซรอล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสาธงชัย อำเภอกันทรลักษ์ จังหวัดศรีสะเกษ มีที่ดินตั้งวัดเนื้อที่ 50 ไร่ 88 ตารางวา ปัจจุบันมีพระอธิการสุนทร โชติวโร เป็นเจ้าอาวาส
วัดภูมิซรอลต้้งวัดเมื่อ พ.ศ. 2484 โดยมีพลตำรวจเอกสุวรรณ ประสานพันธ์ พร้อมด้วยกรรมการหมู่บ้านได้ร่วมกันสร้างวัด ได้รับพระราชทานวิสุงคามสีมาเมื่อวันที่ 26 มิถุนาายน พ.ศ. 2524 เขตวิสุงคามสีมากว้าง 40 เมตร ยาว 80 เมตร วัดภูมิซรอลเป็นหนึ่งในวัดที่ประสบภัยจากเหตุการณ์ปะทะกันระหว่างไทยกัมพูชา บริเวณปราสาทพระวิหาร
อาคารเสนาสนะประกอบด้วยอุโบสถกว้าง 6 เมตร ยาว 14 เมตร สร้างเมื่อ พ.ศ. 2528 ศาลาการเปรียญ กว้าง 12 เมตร ยาว 30 เมตร สร้างเมื่อ พ.ศ. 2508 กุฏิสงฆ์จำนวน 5 หลัง เป็นอาคารไม้ 3 หลัง เป็นอาคารครึ่งตึกครึ่งไม้ 2 หลัง
สิตาร์

สิตาร์  เป็นเครื่องสายแบบดีด มีต้นกำเนิดมาจากอนุทวีปอินเดียใช้ในดนตรีคลาสสิกของฮินดูสตานี หรือดนตรีคลาสสิกอินเดียเหนือ เครื่องดนตรีชนิดนี้ถูกประดิษฐ์ขึ้นในคริสต์ศตวรรษที่ 18 และมาอยู่ในรูปแบบปัจจุบันในอินเดียในคริสต์ศตวรรษที่ 19 ขุสเรา ข่าน บุคคลสำคัญในคริสต์ศตวรรษที่ 18 ของจักรวรรดิโมกุลได้รับการระบุโดยนักวิชาการสมัยใหม่ว่าเป็นผู้ประดิษฐ์สิตาร์ นักประวัติศาสตร์ส่วนใหญ่ระบุว่าเขาพัฒนาสิตาร์จากเซตาร์ ซึ่งเป็นเครื่องดนตรีอิหร่านที่มีต้นกำเนิดในสมัยราชวงศ์อับบาซียะฮ์หรือราชวงศ์ซาฟาวิด 
สิตาร์ถูกใช้กันอย่างแพร่หลายทั่วอนุทวีปอินเดีย และเป็นที่รู้จักแพร่หลายในวงกว้างทั่วโลกผ่านผลงานของ รวี ศังกร เริ่มตั้งแต่ช่วงปลายคริสต์ทศวรรษ 1950 ถึงต้นคริสต์ทศวรรษ 1960 การถือกำเนิดของวัฒนธรรมไซเคเดลิกในช่วงกลางจนถึงปลายคริสต์ทศวรรษ 1960 ได้สร้างกระแสการใช้สิตาร์ในดนตรีป็อปตะวันตก โดยเครื่องดนตรีชนิดนี้ปรากฏอยู่ในเพลงของวงดนตรีต่าง ๆ เช่น เดอะบีเทิลส์, เดอะโรลลิงสโตนส์, เมทัลลิกา และอีกมากมาย
ตะบลา

ตะบลา  เป็นกลองคู่จากอนุทวีปอินเดีย นับตั้งแต่ศตวรรษที่ 18 เป็นต้นมา ตะบลาเป็นเครื่องตีหลักในดนตรีฮินดูสตานีคลาสสิก โดยอาจเล่นเดี่ยว ร่วมกับเครื่องดนตรีอื่นหรือร้อง หรือเป็นส่วนหนึ่งของวงดนตรีขนาดใหญ่ มักเล่นในการแสดงดนตรีพื้นบ้านและเพลงยอดนิยมของอินเดีย บังกลาเทศ อัฟกานิสถาน ปากีสถาน เนปาล และศรีลังกา ตะบลาเป็นเครื่องดนตรีสำคัญในประเพณีการสวดมนต์แบบภักติของศาสนาฮินดูและศาสนาซิกข์ เช่น ในระหว่างการร้องเพลงภาชันและกีรตัน เป็นเครื่องดนตรีกาววะลีหลักชนิดหนึ่งที่นักดนตรีซูฟีใช้ เครื่องดนตรีชนิดนี้ยังใช้ในการแสดงเต้นรำ เช่น ขะฐัก ตะบลาเป็นเครื่องดนตรีประกอบจังหวะ
ชื่อตะบลา อาจจะมาจากคำว่า tabl ซึ่งเป็นคำภาษาอาหรับที่แปลว่ากลอง นักวิชาการยังคงถกเถียงกันว่าเครื่องดนตรีชนิดนี้มีต้นกำเนิดมาจากเครื่องดนตรีพื้นเมืองของอนุทวีปอินเดียหรือไม่ ตะบลาประกอบด้วยกลองเล็ก 2 ใบซึ่งมีขนาดและรูปร่างต่างกันเล็กน้อย กลองแต่ละใบทำจากไม้กลวง ดินเหนียว หรือโลหะ กลองขนาดเล็ก (dayan/tabla) ใช้สร้างเสียงแหลมและเสียงโทน ในขณะที่กลองขนาดใหญ่ (baya/dagga) ทำหน้าที่หลักในการสร้างเสียงเบส กลองแต่ละใบมีห่วง เชือก และเดือยไม้ที่ด้านข้าง เดือยและห่วงใช้เพิ่มความตึงของหนังเพื่อปรับเสียงกลอง
เทคนิคการเล่นมีความซับซ้อนและเกี่ยวข้องกับการใช้มือและฝ่ามืออย่างมากในรูปแบบต่าง ๆ เพื่อสร้างเสียงและจังหวะที่แตกต่างกันมากมาย ซึ่งสะท้อนให้เห็นในจังหวะช่วยจำ (พล - Bol)
โคโกเอ็ง

โคโกเอ็ง  เป็นสวนญี่ปุ่นที่ตั้งอยู่ติดกับปราสาทฮิเมจิ ในจังหวัดเฮียวโงะ ประเทศญี่ปุ่น
ประวัติ.
สวนนี้สร้างขึ้นเมื่อ ค.ศ. 1992 บนที่ตั้งบ้านพักฝั่งตะวันตกของขุนนาง เพื่อเป็นการรำลึกครบรอบ 100 ปีการก่อตั้งเทศบาลเมืองฮิเมจิ กระทั่งใน ค.ศ. 2017 ทางโคโกเอ็งได้ลงนามข้อตกลงสร้างสวนพี่น้องกับโรโฮเอ็ง ที่เป็นสวนมิตรภาพญี่ปุ่นในฟีนิกซ์ รัฐแอริโซนา ซึ่งเป็นเมืองพี่เมืองน้องของสวนดังกล่าว
การจัดวางผัง.
สวนนี้มีขนาดประมาณ 3.5 เฮกตาร์ และแบ่งออกเป็นเก้าสวนที่แตกต่างกัน
เอเอฟซีแชมเปียนส์ลีกอีลิท 2025–26

เอเอฟซีแชมเปียนส์ลีกอีลิท 2025–26  เป็นการแข่งขันฟุตบอลสโมสรระดับที่หนึ่งของทวีปเอเชียครั้งที่ 44 จัดโดยสมาพันธ์ฟุตบอลเอเชีย (เอเอฟซี) และครั้งที่ 2 หลังเปลี่ยนชื่อเป็นเอเอฟซีแชมเปียนส์ลีกอีลิท
รอบสุดท้ายของการแข่งขันจะจัดขึ้นในรียาด, ซาอุดีอาระเบีย ผู้ชนะเลิศการแข่งขันจะได้รับสิทธิ์เข้าร่วมฟุตบอลอินเตอร์คอนติเนนตัลคัพ 2026, ฟุตบอลชิงแชมป์สโมสรโลก 2029 และรอบลีกของเอเอฟซีแชมเปียนส์ลีกอีลิท 2026–27 หากพวกเขายังไม่ได้ผ่านเข้ารอบจากผลงานในประเทศ
อัลอะฮ์ลี คือทีมป้องกันแชมป์ในฤดูกาลนี้
การจัดสรร.
การจัดสรรทีมของแต่ละสมาคมจะพิจารณาจากอันดับการแข่งขันสโมสรเอเอฟซีซึ่งเผยแพร่หลังจากสิ้นสุดฤดูกาล 2023–24 การจัดสรรอาจมีการปรับสมดุลใหม่ในภายหลังตามผลการแข่งขันในฤดูกาล 2024–25
<templatestyles src="Col-begin/styles.css"/>
ทีม.
"ในตารางต่อไปนี้ จำนวนครั้งที่เข้าร่วมการแข่งขันและเข้าร่วมการแข่งขันครั้งล่าสุดนับตั้งแต่ฤดูกาล 2002–03 เมื่อการแข่งขันเปลี่ยนชื่อเป็นเอเอฟซีแชมเปียนส์ลีก"
<templatestyles src="Col-begin/styles.css"/>
กำหนดการแข่งขัน.
กำหนดการแข่งขันมีดังนี้
รอบคัดเลือกเพลย์ออฟ.
ผู้ชนะทั้งสองทีมจากรอบเพลย์ออฟ (หนึ่งทีมจากภูมิภาคตะวันตก และหนึ่งทีมจากภูมิภาคตะวันออก) ผ่านเข้าสู่รอบลีก เพื่อเข้าร่วมกับทีมที่เข้าสู่รอบลีกโดยตรงจำนวน 22 ทีม ผู้แพ้ในรอบเพลย์ออฟ จะเข้าสู่รอบแบ่งกลุ่มของเอเอฟซีแชมเปียนส์ลีกทู 2025–26
รอบลีก.
การจัดสลากรอบลีกจัดขึ้นเมื่อวันที่ 15 สิงหาคม ค.ศ. 2025 (ณ 17:00 ) ในกัวลาลัมเปอร์, มาเลเซีย
<templatestyles src="Col-begin/styles.css"/>
แฟนั่ม (สตรีมเมอร์)

โรแบร์โต เอสคานิโอ (เกิดเมื่อวันที่ 22 สิงหาคม ค.ศ 1997) หรือที่รู้จักกันดีทางออนไลน์ในชื่อ แฟนั่ม เขาเป็นสตรีมเมอร์และผู้สร้างคอนเทนต์ชาวโดมินิกัน-อเมริกัน แฟนั่มปรากฏตัวทางออนไลน์ประมาณปี 2016 เขาเป็นที่รู้จักในฐานะผู้ริเริ่มแสลงคำว่า ""Fanum Tax" " (แฟนั่ม แท็กซ์) เขาได้รับรางวัล "Breakout Streamer of the Year" ในงาน Streamy Awards ครั้งที่ 13 และรางวัล "Best Role Play Streamer" แห่งปีในงาน Streamer Awards ปี 2023 และ Streamer Awards เดือนกุมภาพันธ์ 2024
ชีวิตช่วงต้น.
แฟนั่มเกิดเมื่อวันที่ 22 สิงหาคม 1997 ใน เดอะบรองซ์รัฐ นครนิวยอร์ก โดยมีพ่อแม่เป็นชาวโดมินิกัน เขามีน้องชายที่เคยปรากฏตัวในคลิปของเขา เขาสามารถพูดภาษาอังกฤษและสเปนได้ หลังจากสำเร็จการศึกษาระดับมัธยมศึกษาตอนปลายในนิวยอร์กซิตี้ แฟนั่มก็เข้าเรียนในวิทยาลัย แต่ลาออกกลางภาคเรียนเพื่อมุ่งเน้นไปที่การหารายเพื่อที่จะซื้ออุปกรณ์ยูทูบของเขา 
แฟนั่มแท็กซ์.
แฟนั่มแท็กซ์ เป็นศัพท์แสลงทางอินเทอร์เน็ตที่อธิบายถึงการขโมยอาหารของเพื่อน การใช้แฟนั่มแท็กซ์ครั้งแรกนั้นใช้ในการพูดถึงแฟนั่มโดยเฉพาะ ที่เขาได้ "เก็บภาษี" ขนมเป็นมุกตลก ด้วยการกินอาหารจากเหล่าเพื่อนๆคอนเทนต์ครีเอเตอร์ของเขาด้วยกันระหว่างสตรีม คำนี้แพร่หลายในหมู่ AMP ของยูทูบในช่วงปลายปี 2022 และได้รับความนิยมโดยเฉพาะในช่วงสตรีมทวิตช์ของแฟนั่มที่มี ไค ซิแนต ยูทุบเบอร์ชื่อดังชาวอเมริกัน ที่แฟนั่มจะชอบแย่งคุกกี้จากเขา ในบทสัมภาษณ์กับ "Wired" ได้แฟนั่มให้คำจำกัดความคำๆ นี้ว่าสมมุติว่าเพื่อนของคุณกำลังกินอาหารอยู่ เขากำลังกินอย่างเอร็ดอร่อยเลย และคุณก็แค่ต้องการเพียงส่วนหนึ่งของอาหารมื้อนั้น คุณรู้ใช่ไหมว่าผมกำลังพูดถึงอะไร คุณต้องการส่วนแบ่ง นั่นและนั่นคือเพื่อนของคุณและเพื่อนก็ต้องแบ่งปันกันถูกมั้ย?นั้นคือแฟนั่มแท็กซ์ คุณแค่เดินเข้าไปแล้วก็พูดว่าขอสัก 5% 10% ของอาหารหน่อยหรือจะ 20% ก็ได้ เมื่อวันที่ 2 ตุลาคม 2023 มีบัญชี ติ๊กต็อกภายใต้ชื่อผู้ใช้ @ovp.9 ได้โพสต์คลิปวิดีโอสั้นๆ ของตัวละครจากวิดีโอเกมออนไลน์"ฟอร์ตไนต์" "ร้องเพลง" เพลงล้อเลียนเพลง "ecstacy" ของวง Suicidal-Idol ที่ออกในปี 2021 เพลงล้อเลียนเพลงนี้มีชื่อว่า "Sticking Out Your Gyat for the Rizzler" หรือ "You're so skibidi, you're so fanum tax" มีคำศัพท์ทางวัฒนธรรมบนอินเทอร์เน็ตอยู่หลายคำรวมถึง "gyat" สกีบีดีทอยเล็ต "rizz" และ "Sigma male" เพลงนี้ถูกใช้ในวิดีโอมากมายบน TikTok จนเป็นแรงบันดาลใจให้เกิดการสร้างวิดีโอที่มีเกมที่ได้รับแรงบันดาลใจจาก"ไมน์คราฟต์"เป็นจำนวนมากบนแพลตฟอร์ม แผ่นเสียงนั้นได้ถูกใช้ในวิดีโอมากกว่า 195,000 วิดีโอและมียอดการดูบน TikTok มากกว่า 321 ล้านครั้ง
แอดมิรัลตีอาร์ช

แอดมิรัลตีอาร์ช  เป็นอาคารสำคัญแห่งหนึ่งในกรุงลอนดอน ทำหน้าที่เป็นทางเชื่อมระหว่างถนนเดอะมอลล์ ซึ่งทอดตัวไปทางทิศตะวันตกเฉียงใต้ กับจัตุรัสทราฟัลการ์ทางทิศตะวันออกเฉียงเหนือ ทั้งสำหรับการสัญจรโดยรถยนต์และคนเดินเท้า สมเด็จพระเจ้าเอ็ดเวิร์ดที่ 7 โปรดเกล้าฯ ให้สร้างขึ้นเพื่อเป็นอนุสรณ์แด่สมเด็จพระราชินีนาถวิกตอเรีย พระมารดา ออกแบบโดยแอสตัน เวบบ์ ปัจจุบันได้รับการขึ้นทะเบียนเป็นสิ่งก่อสร้างภายใต้การพิทักษ์ Grade I ในอดีต เคยเป็นที่พำนักของลอร์ดเอกแห่งกระทรวงทหารเรือ (First Sea Lord) และถูกใช้งานโดยกระทรวงทหารเรือ กระทั่ง ค.ศ. 2011 อาคารหลังนี้ใช้เป็นที่ตั้งของหน่วยงานราชการ ใน ค.ศ. 2012 รัฐบาลได้ขายอาคารดังกล่าวโดยให้สิทธิในการเช่าเป็นระยะเวลา 125 ปีในราคา 60 ล้านปอนด์ เพื่อพัฒนาโครงการใหม่ให้เป็นโรงแรมหรูวอลดอร์ฟ แอสโทเรีย (Waldolf Astoria) พร้อมด้วยห้องอยู่อาศัยอีก 4 อาคาร
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
ฟุตบอลโลก รุ่นอายุไม่เกิน 17 ปี 2025 รอบคัดเลือก โซนคอนคาแคฟ

การแข่งขันฟุตบอลโลก รุ่นอายุไม่เกิน 17 ปี 2025 รอบคัดเลือก โซนคอนคาแคฟ (ซึ่งเรียกอย่างเป็นทางการว่า 2025 Concacaf U-17 Men's Qualifiers) จะตัดสินทีมจากคอนคาแคฟว่า ทีมใดจะได้เข้าร่วมในฟุตบอลโลก รุ่นอายุไม่เกิน 17 ปี 2025 พร้อมกับเจ้าภาพ กาตาร์ โดยมีโควต้า 8 ตำแหน่งในการคัดเลือกจากโซนคอนคาแคฟ
ทีม.
การจับสลากสำหรับรอบแบ่งกลุ่มจัดขึ้นเมื่อวันที่ 24 ตุลาคม 2024 เวลา 11:00 ET ที่สำนักงานใหญ่ของคอนคาแคฟในไมแอมี ทีมจากคอนคาแคฟจำนวน 41 ทีม ได้รับการจัดอันดับตามการจัดอันดับฟุตบอลชาย รุ่นอายุไม่เกิน 17 ปี ของคอนคาแคฟ ณ เดือนธันวาคม 2023 โดยมี 35 ทีมที่สามารถเข้าร่วมการแข่งขันในการแข่งขันนี้
อนุสัญญาว่าด้วยเอกสารแสดงตนคนประจำเรือ พ.ศ. 2501

อนุสัญญาว่าด้วยเอกสารแสดงตนคนประจำเรือ พ.ศ. 2501  เป็นอนุสัญญาขององค์การแรงงานระหว่างประเทศว่าด้วยหนังสือแสดงตนคนประจำเรือ
ก่อตั้งเมื่อ พ.ศ. 2501 โดยมีคำนำว่า:
<templatestyles src="Template:Blockquote/styles.css" />หลังจากตัดสินใจรับข้อเสนอบางประการที่เกี่ยวข้องกับการยอมรับบัตรประจำตัวประชาชนคนประจำเรือแบบต่างตอบแทนหรือระหว่างประเทศ...
เอกสารแสดงตัวตนที่ออกภายใต้อนุสัญญาหรืออนุสัญญาที่สืบต่อมาเรียกกันทั่วไปว่า หนังสือคนประจำเรือ หรือ บัตรคนประจำเรือ
การปรับเปลี่ยน.
อนุสัญญาดังกล่าวได้รับการแก้ไขเพิ่มเติมในปี พ.ศ. 2546 โดยอนุสัญญา C185 ว่าด้วยเอกสารแสดงตนคนประจำเรือ (แก้ไข) พ.ศ. 2546
การให้สัตยาบัน.
ณ เดือนมกราคม พ.ศ. 2566 อนุสัญญาดังกล่าวได้รับการลงนามโดยรัฐ 64 รัฐ รัฐที่ให้สัตยาบัน 11 รัฐได้บอกเลิกอนุสัญญาดังกล่าวโดยอัตโนมัติโดยยอมรับอนุสัญญาที่ก่อให้เกิดการบอกเลิกดังกล่าว
ฟุตบอลชายชิงแชมป์โอเชียเนีย รุ่นอายุไม่เกิน 16 ปี 2024

การแข่งขันฟุตบอลชายชิงแชมป์โอเชียเนีย รุ่นอายุไม่เกิน 16 ปี ประจำปี 2024  เป็นการแข่งขันฟุตบอลเยาวชนรุ่นอายุไม่เกิน 16/17 ปีของโอเชียเนีย ครั้งที่ 21 ซึ่งจัดขึ้นทุกสองปีโดยสมาพันธ์ฟุตบอลโอเชียเนีย (OFC) สำหรับทีมชาติชายรุ่นอายุไม่เกิน 16/17 ปีในภูมิภาคโอเชียเนีย การแข่งขันรอบสุดท้ายจัดขึ้นที่เมืองปิราเอ ตาฮีตี ระหว่างวันที่ 28 กรกฎาคม ถึง 10 สิงหาคม ค.ศ. 2024 ผู้เล่นที่เกิดในหรือหลังวันที่ 1 มกราคม ค.ศ. 2007 มีสิทธิ์เข้าร่วมแข่งขันในรายการนี้
สามทีมอันดับสูงสุดจากการแข่งขันนี้ผ่านเข้ารอบ ฟุตบอลโลก รุ่นอายุไม่เกิน 17 ปี 2025 ซึ่งจัดขึ้นที่ประเทศกาตาร์ ในฐานะตัวแทนของโอเอฟซี ทีมชาตินิวซีแลนด์ รุ่นอายุไม่เกิน 17 ปี สามารถป้องกันแชมป์จากปี ค.ศ. 2023 ได้สำเร็จ
การจับสลากแบ่งกลุ่ม.
การจับสลากแบ่งกลุ่มจัดขึ้นเมื่อวันที่ 5 มีนาคม โดยทีมถูกจัดอันดับในโถตามอันดับในการแข่งขันฟุตบอลชิงแชมป์โอเชียเนีย รุ่นอายุไม่เกิน 17 ปี 2023
<onlyinclude></onlyinclude>
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดอุตรดิตถ์ กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
อนุสัญญาว่าด้วยเอกสารแสดงตนคนประจำเรือ (แก้ไข) พ.ศ. 2546

อนุสัญญาว่าด้วยเอกสารแสดงตนคนประจำเรือ (แก้ไข) พ.ศ. 2546  เป็นอนุสัญญาขององค์การแรงงานระหว่างประเทศว่าด้วยหนังสือแสดงตนคนประจำเรือ
ก่อตั้งเมื่อ พ.ศ. 2501 โดยมีคำนำว่า:
โดยได้มีการจัดประชุมขึ้นที่เจนีวาโดยคณะกรรมการบริหารของสำนักงานแรงงานระหว่างประเทศ และได้ประชุมกันในสมัยประชุมครั้งที่ 91 เมื่อวันที่ 3 มิถุนายน พ.ศ. 2546 และคำนึงถึงภัยคุกคามที่ยังคงมีอยู่ต่อความปลอดภัยของผู้โดยสารและลูกเรือ และความปลอดภัยของเรือ ต่อผลประโยชน์ของชาติของรัฐต่าง ๆ และต่อปัจเจกบุคคล และ
คำนึงถึงพันธกิจหลักขององค์การด้วย ซึ่งก็คือการส่งเสริมเงื่อนไขการทำงานที่เหมาะสม และ
เมื่อพิจารณาว่า เนื่องจากอุตสาหกรรมการเดินเรือมีลักษณะทั่วโลก คนเดินเรือจึงต้องการการคุ้มครองเป็นพิเศษ และ
โดยรับทราบหลักการที่รวมอยู่ในอนุสัญญาว่าด้วยเอกสารแสดงตนคนประจำเรือ พ.ศ. 2501 เกี่ยวกับการอำนวยความสะดวกในการเข้าสู่ดินแดนของประเทศสมาชิกโดยคนประจำเรือ เพื่อวัตถุประสงค์ของการลาพักบนบก การผ่าน การโอนย้ายหรือการส่งตัวกลับประเทศ และ..
การปรับเปลี่ยน.
อนุสัญญานี้แก้ไข อนุสัญญา C108 อนุสัญญาว่าด้วยเอกสารแสดงตนคนประจำเรือ พ.ศ. 2501
การให้สัตยาบัน.
ณ เดือนกุมภาพันธ์ พ.ศ. 2566 อนุสัญญาดังกล่าวได้รับการให้สัตยาบันจาก 38 รัฐ
ความแตกต่างระหว่างอนุสัญญาว่าด้วยเอกสารแสดงตนคนประจำเรือ C185 และ C108.
ความแตกต่างหลักระหว่าง C185 และ C108 คือ การใช้ข้อมูลการตรวจพิสูจน์บุคคล (ไบโอเมตริกซ์) เป็นวิธีการระบุตัวตนที่เชื่อถือได้ การนำ C185 ไปใช้อย่างประสบความสำเร็จต้องมีข้อกำหนดหลัก 2 ประการ ได้แก่
ข้อกำหนดที่กำหนดไว้ในอนุสัญญาได้รับการพิสูจน์แล้วว่าสามารถปฏิบัติได้
หนังสือเดินทางอิเล็กทรอนิกส์ (e-passport) และ เอกสารการเดินทางทางการอิเล็กทรอนิกส์ (e-official travel document) ถูกนำมาใช้อย่างแพร่หลายในระดับนานาชาติตั้งแต่มีการนำเอกสารดังกล่าวมาใช้ในปี 2549 และในปี 2561 มีประเทศต่าง ๆ มากกว่า 100 ประเทศที่ออกเอกสารอิเล็กทรอนิกส์แล้ว ซึ่งคาดการณ์ได้ว่าประเทศเหล่านี้จะมีแนวโน้มให้สัตยาบันต่ออนุสัญญา C185
สเปซเอ็กซ์แร็พเตอร์

สเปซเอ็กซ์แร็พเตอร์  เป็นตระกูลเครื่องยนต์จรวดที่พัฒนาและผลิตโดยสเปซเอ็กซ์ ถือเป็นเครื่องยนต์จรวดลำดับที่สามในประวัติศาสตร์ที่ออกแบบด้วยระบบการเผาไหม้แบบหลายขั้นตอนฟูลโฟลว์ (FFSC) และเป็นเครื่องยนต์แรกในประเภทนี้ที่ขับเคลื่อนยานพาหนะระหว่างการบินได้สำเร็จ เครื่องยนต์นี้ใช้พลังงานจากเชื้อเพลิงจรวดเหลวที่เป็นส่วนผสมของมีเทนเหลวและออกซิเจนเหลว ซึ่งรู้จักกันในชื่อเมทาลอกซ์ (methalox)
สตาร์ชิปซึ่งเป็นยานบรรทุกหนักของสเปซเอ็กซ์ ใช้เครื่องยนต์แรพเตอร์ในบูสเตอร์ซูเปอร์เฮฟวี และในยานสตาร์ชิปส่วนที่สอง ภารกิจของสตาร์ชิปคือ การขนส่งดาวเทียมสู่วงโคจรของโลก และมีแผนที่จะใช้ในภารกิจไปยังดวงจันทร์และดาวอังคาร เครื่องยนต์นี้ถูกออกแบบเพื่อสามารถนำกลับมาใช้ใหม่ได้ด้วยการบำรุงรักษาน้อยที่สุด
สตาร์ชิปเอชแอลเอส

สตาร์ชิปเอชแอลเอส (Human Landing System) เป็นรุ่นของยานลงจอดบนดวงจันทร์ของยานอวกาศสตาร์ชิป ที่ถูกออกแบบมาเพื่อใช้ขนส่งนักบินอวกาศจากวงโคจรดวงจันทร์ไปยังพื้นผิวดวงจันทร์และกลับมายังวงโคจรอีกครั้ง ยานนี้กำลังพัฒนาและผลิตโดยสเปซเอ็กซ์ ภายใต้สัญญาระบบลงจอดของมนุษย์ (HLS) กับองค์การนาซา ซึ่งเป็นองค์ประกอบสำคัญของโครงการอาร์ทิมิสที่มีเป้าหมายในการส่งมนุษย์กลับไปเหยียบดวงจันทร์
แผนภารกิจระบุว่า ยานสตาร์ชิปเอชแอลเอสจะถูกส่งขึ้นสู่วงโคจรรอบโลกด้วยจรวดขนส่งสตาร์ชิป จากนั้นจะเติมเชื้อเพลิงด้วยยานสตาร์ชิปแท๊งเกอร์หลายลำก่อนที่จะเดินทางต่อไปยังวงโคจรใกล้ดวงจันทร์ (NRHO) และทำการนัดพบกับยานอวกาศออไรออน ที่ถูกส่งขึ้นจากโลกด้วยจรวดสเปซลอนช์ซิสเตม (SLS) นักบินอวกาศสองคนจะเปลี่ยนยานจากออไรออนมายังเอชแอลเอสเพื่อเดินทางลงจอดบนพื้นผิวดวงจันทร์ โดยคาดว่าจะอยู่บนพื้นผิวประมาณ 7 วัน และดำเนินกิจกรรมภายนอกยานอย่างน้อย 5 ครั้ง ก่อนจะเดินทางกลับมายังยานออไรออนในวงโคจรใกล้ดวงจันทร์
ในขั้นตอนที่สามของกระบวนการจัดซื้อจัดจ้างเอชแอลเอส ทางนาซาได้มอบสัญญาให้สเปซเอ็กซ์ในเดือนเมษายน ค.ศ. 2021 เพื่อพัฒนา ผลิต และทดสอบการใช้งานสตาร์ชิปเอชแอลเอส โดยมีแผนการบินทดสอบแบบไม่มีนักบินในปี ค.ศ. 2025 เพื่อแสดงความสำเร็จในการลงจอดบนดวงจันทร์ หลังจากนั้นจะมีภารกิจพร้อมนักบินในอาร์ทิมิส 3 ซึ่งคาดว่าจะเกิดขึ้นไม่เร็วกว่ากลางปี ค.ศ. 2027 นอกจากนี้ นาซายังได้ทำสัญญาเพื่อพัฒนาเอชแอลเอสรุ่นปรับปรุงสำหรับใช้งานในภารกิจอาร์ทิมิส 4
การพัฒนาระบบสตาร์ชิปเริ่มขึ้นในปี ค.ศ. 2010 โดยได้รับเงินทุนจากสเปซเอ็กซ์เอง แต่การพัฒนารุ่นเอชแลอเอสนี้ได้รับเงินทุนภายใต้สัญญาของนาซา
อาร์ทิมิส 2

อาร์ทิมิส 2  เป็นภารกิจที่กำหนดไว้ของโครงการอาร์ทิมิส ที่นำโดยนาซา โดยจะเป็นเที่ยวบินที่สองของจรวดสเปซลอนช์ซิสเตม (SLS) และเป็นภารกิจที่มีลูกเรือแรกของยานโอไรออน ภารกิจนี้มีกำหนดจะเริ่มภายในเดือนเมษายน ค.ศ. 2026 โดยมีนักบินอวกาศ 4 คนที่จะทำการบินเฉียดผ่านดวงจันทร์และกลับสู่โลก ซึ่งจะเป็นทีมแรกที่เดินทางออกนอกวงโคจรต่ำของโลกนับตั้งแต่อะพอลโล 17 ในปี ค.ศ. 1972 อาร์ทิมิส 2 จะเป็นการปล่อยยานมีลูกเรือจากลอนช์คอมเพล็กซ์ 39บี ของศูนย์อวกาศเคนเนดีครั้งแรกนับตั้งแต่ภารกิจกระสวยอวกาศ STS-116 ในปี ค.ศ. 2006
ภารกิจนี้เดิมทีได้รับการตั้งชื่อว่า Exploration Mission-2 (EM-2) และได้เปลี่ยนชื่อหลังจากโครงการอาร์ทิมิสได้เริ่มขึ้น
ลูกเรือ.
ลูกเรือหลักลูกเรือสำรอง
ภารกิจ.
อาทิมิส 2 เป็นภารกิจที่วางไว้ให้ยานโอไรออนพาลูกเรือทั้ง 4 ไปบินเฉียดผ่านดวงจันทร์ ด้วยจรวดบล็อกที่ 1 ของสเปซลอนช์ซิสเตม โดยยานโอไรออนจะถูกส่งไปยังวงโคจรสูงของโลก (มากกว่า 35,780 กิโลเมตรเหนือพื้นโลก) จะมีคาบการโคจรประมาณ 24 ชั่วโมง เมื่อถึงจุดใกล้โลกที่สุด ยานจะทำการจุดเครื่องยนต์เพื่อเข้าวงโคจร Trans-lunar injection (TLI) โดยจะไม่มีการจุดเครื่องยนต์อีกครั้งเพื่อเข้าสู่วงโคจรดวงจันทร์ ทำให้ยานจะกลับลงมาสู่โลก
อาร์ทิมิส 3

อาร์ทิมิส 3  เป็นภารกิจลงจอดบนดวงจันทร์ที่มีลูกเรือครั้งแรกของโครงการอาร์ทิมิส และจะเป็นการปล่อยยานสตาร์ชิปเอชแอลเอสที่มีลูกเรือครั้งแรก อาร์ทิมิส 3 เป็นภารกิจอาร์ทิมิสที่มีลูกเรือเป็นครั้งที่สอง และเป็นการลงจอดบนดวงจันทร์ของชาวอเมริกันครั้งแรกนับตั้งแต่อะพอลโล 17 ในเดือนธันวาคม ค.ศ. 1972 ข้อมูลเมื่อ 2024[ [update]], นาซาคาดว่าอาร์ทิมิส 3 จะถูกปล่อยไม่เร็วกว่ากลางปี ค.ศ. 2027 เนื่องจากปัญหาแผ่นกันความร้อนของยานออไรออน และปัญหาวาล์วในระบบชีวิตของยาน
ในเดือนสิงหาคม ค.ศ. 2023 เนื่องจากความล่าช้าในการพัฒนาสตาร์ชิป เจ้าหน้าที่ของนาซาแสดงความพร้อมที่จะบินอาร์ทิมิส 3 โดยไม่มีการลงจอดแบบมีลูกเรือ ในกรณีนี้ ภารกิจอาจกลายเป็นการเยือนลูนาร์เกตเวย์โดยมีลูกเรือ ในเดือนเมษายน ค.ศ. 2024 มีรายงานว่าทางเลือกภารกิจอื่น ๆ ที่นาซากำลังประเมินภายใน ได้แก่ การทดสอบการเชื่อมต่อระหว่างยานอวกาศออไรออนและสตาร์ชิปเอชแอลเอสในวงโคจรต่ำของโลก
อาร์ทิมิส 4

อาร์ทิมิส 4  เป็นภารกิจที่วางแผนไว้ของโครงการอาร์ทิมิส ภายใต้การดูแลของนาซา ภารกิจนี้จะเป็นการใช้จรวดสเปซลอนช์ซิสเตม (SLS) ครั้งที่สี่ โดยจะส่งยานออไรออนพร้อมลูกเรือ 4 คนไปยังสถานีอวกาศลูนาร์เกตเวย์ ติดตั้งโมดูลใหม่บนเกตเวย์และทำการลงจอดบนดวงจันทร์เป็นครั้งที่สองของโครงการอาร์ทิมิส
ภาพรวม.
ภารกิจนี้จะส่งมอบและติดตั้งโมดูลการอยู่อาศัยนานาชาติ (ไอ-แฮป) ของสถานีอวกาศลูนาร์เกตเวย์ โมดูลไอ-แฮป กำลังพัฒนาโดยองค์การอวกาศยุโรป และ องค์การสำรวจอวกาศญี่ปุ่น ภารกิจนี้จะเชื่อมต่อไอ-แฮปเข้ากับองค์ประกอบแรกของเกตเวย์คือ องค์ประกอบกำลังและการขับเคลื่อน และ ฐานที่อยู่อาศัยและโลจิสติกส์
หลังจากเชื่อมต่อแล้ว นักบินอวกาศจะขึ้นยานอวกาศสตาร์ชิปเอชแอลเอส (HLS) ที่เชื่อมต่อกับสถานีเช่นกัน พวกเขาจะลงจอดบนพื้นผิวดวงจันทร์ด้วยยานลงจอดเอชแอลเอส เพื่อตรวจสอบพื้นที่เป็นเวลาหลายวัน
อาร์ทิมิส 4 จะเป็นเที่ยวบินแรกของระบบปล่อยยานอวกาศรุ่น Block 1B สำหรับ Block 1B ระบบขับเคลื่อนแบบแช่เยือกแข็งชั่วคราวที่ใช้ใน SLS Block 1 จะถูกแทนที่ด้วยระบบขับเคลื่อนแบบเอ็กพลอเรชันอัพเปอร์สเตจที่ทรงพลังยิ่งขึ้น ทำให้จรวดสามารถส่งยานข้ามดวงจันทร์ได้มากขึ้นจาก มากกว่า เป็น มากกว่า โดยเพิ่มประสิทธิภาพในการทำงานของจรวด ซึ่งช่วยให้สามารถส่งไอ-แฮปพร้อมกับยานออไรออนได้
ข้อมูลเมื่อเดือนมีนาคม ค.ศ. 2023 อาร์ทิมิส 4 มีกำหนดการปล่อยไม่เร็วกว่ากลางปี ค.ศ. 2028
รณพีร์ กปูร

รณพีร์ กปูร (เกิด 28 พฤศจิกายน ค.ศ. 1982) เป็นนักแสดงชาวอินเดียที่รู้จักกันดีจากผลงานในภาพยนตร์ภาษาฮินดี เขาเป็นหนึ่งในนักแสดงที่ได้รับค่าตัวสูงที่สุดในวงการภาพยนตร์ฮินดี และได้ปรากฏในรายชื่อ 100 ผู้ทรงอิทธิพลของฟอบส์ อินเดีย ตั้งแต่ปี ค.ศ. 2012 รณพีร์ได้รับรางวัลหลายรางวัล รวมถึงรางวัลฟิล์มแฟร์ถึง 7 รางวัล
รณพีร์เป็นลูกชายของฤษี กปูร และนีตู สิงห์ และเป็นหลานปู่ของราช กปูร โดยเขามุ่งมั่นกับการสร้างภาพยนตร์และการแสดงวิธีการแสดงที่โรงเรียนศิลปกรรมศาสตร์ นิวยอร์กซิตี้ และสถาบันละครเวทีและภาพยนตร์ลี สตราสเบิร์ก ตามลำดับ ต่อมาเขาได้ร่วมงานกับสัญชัย ลีลา ภันสาลี ในภาพยนตร์เรื่อง Black (ค.ศ. 2005) และเปิดตัวการแสดงด้วยภาพยนตร์โรแมนติกโศกนาฏกรรมของสัญชัยเรื่อง Saawariya (ค.ศ. 2007) ซึ่งล้มเหลวทั้งในด้านคำวิจารณ์และรายได้ เขายังโด่งดังจากภาพยนตร์วัยรุ่นเรื่อง Wake Up Sid ภาพยนตร์ตลกโรแมนติกเรื่อง Ajab Prem Ki Ghazab Kahani (ทั้งสองเรื่องออกฉายในปี ค.ศ. 2009) และภาพยนตร์ดราม่าการเมืองเรื่อง Raajneeti (ค.ศ. 2010)
การแสดงของรณพีร์ในบทนักดนตรีเจ้าปัญหาในภาพยนตร์เรื่อง Rockstar (ค.ศ. 2011) และบทชายหูหนวกและใบ้ที่ร่าเริงในภาพยนตร์เรื่อง Barfi! (ค.ศ. 2012) ทำให้เขาได้รับรางวัลฟิล์มแฟร์อวอร์ดสาขานักแสดงนำชายยอดเยี่ยมติดต่อกันถึงสองครั้ง ภาพยนตร์ตลกโรแมนติกเรื่อง Yeh Jawaani Hai Deewani (ค.ศ. 2013) ทำให้เขาโด่งดังยิ่งขึ้น ตามมาด้วยภาพยนตร์ที่ประสบความล้มเหลวในเชิงกระแสหลายเรื่อง ยกเว้นเรื่อง Ae Dil Hai Mushkil (2016) และ Sanju (2018) ซึ่งเขารับบทเป็นสัญชัย ทัตต์ โดยเรื่องหลังเขาได้รับรางวัลฟิล์มแฟร์อวอร์ดอีกครั้ง หลังจากพักงานไประยะหนึ่ง เขาก็ประสบความสำเร็จเชิงกระแสอีกครั้งในภาพยนตร์แฟนตาซีเรื่อง Brahmāstra: Part One – Shiva (ค.ศ. 2022) และภาพยนตร์แอคชั่นดราม่าเรื่อง Animal (ค.ศ. 2023) โดยเรื่องหลังกลายเป็นภาพยนตร์ที่ทำรายได้สูงสุดของเขาและทำให้เขาได้รับรางวัลนักแสดงนำชายยอดเยี่ยมเป็นครั้งที่สี่จากฟิล์มแฟร์อวอร์ด
นอกเหนือจากอาชีพนักแสดงแล้ว รณพีร์ยังสนับสนุนการกุศลและบรรเทาทุกข์ต่าง ๆ อีกด้วย เขายังเป็นเจ้าของร่วมของทีมฟุตบอลมุมไบซิตีเอฟซีในอินเดียนซูเปอร์ลีกอีกด้วย เขาแต่งงานกับอาลิยา ภัฏฏ์ และมีลูกสาวด้วยกันหนึ่งคน
ตำบลแหลมกลัด

แหลมกลัด เป็นตำบลในอำเภอเมืองตราด จังหวัดตราด เป็นที่พื้นที่ราบชายฝั่งทะเล และเป็นที่ตั้งสถานที่ท่องเที่ยวสำคัญของจังหวัด คือ หาดพลอยแดง หาดลานทราย น้ำตกสะพานหิน น้ำตกท่าเส้น หาดคุ้มเกล้า
ที่ตั้งและอาณาเขต.
ตำบลแหลมกลัดมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
แหลมกลัด เป็นตำบลของอำเภอบางพระ (อำเภอเมืองตราด) ในปี พ.ศ. 2455 ทางจังหวัดตราดได้แยกพื้นที่ของตำบลแหลมกลัด และตำบลคลองใหญ่ จัดตั้งเป็น กิ่งอำเภอคลองใหญ่ 
ปี พ.ศ. 2479 ประชาชนตำบลแหลมกลัดแจ้งแก่ทางราชการว่าประชาชนไปติดต่อราชการกับอำเภอเมืองตราด สะดวกกว่าไปติดต่อกับกิ่งอำเภอคลองใหญ่ เนื่องจากมีระยะทางไปที่ว่าการอำเภอเมืองตราดเพียง 36 กิโลเมตร ส่วนกิ่งอำเภอคลองใหญ่ต้องใช้ระยะการเดินทางไปกว่า 50 กิโลเมตร จึงได้โอนพื้นที่ตำบลแหลมกลัดเข้าไปสมทบในการปกครองของทางอำเภอเมืองตราดดังเดิม
การแบ่งเขตการปกครอง.
ตำบลแหลมกลัดแบ่งพื้นที่การปกครองออกเป็น 10 หมู่บ้าน ได้แก่
อาร์ทิมิส 5

อาร์ทิมิส 5  เป็นภารกิจลำดับที่ห้าของโครงการอาร์ทิมิส ที่วางแผนโดยนาซาและเป็นการบินที่มีลูกเรือครั้งแรกของยานลงจอดบลูมูน ภารกิจนี้จะปล่อยนักบินอวกาศ 4 คน โดยใช้จรวดสเปซลอนช์ซิสเตม และยานออไรออนไปยังสถานีอวกาศเกตเวย์ และจะเป็นการลงจอดบนดวงจันทร์ครั้งที่สามของโครงการอาร์ทิมิส นอกจากนี้ อาร์ทิมิส 5 จะส่งมอบองค์ประกอบใหม่สองส่วนให้กับสถานีอวกาศเกตเวย์ด้วย
ภาพรวม.
อาร์ทิมิส 5 จะปล่อยนักบินอวกาศ 4 คนไปยังสถานีอวกาศลูนาเกตเวย์ ภารกิจนี้จะส่งมอบโมดูล ESPRIT สำหรับการเติมเชื้อเพลิงและการสื่อสารที่พัฒนาโดยองค์การอวกาศยุโรป และระบบแขนหุ่นยนต์ที่สร้างโดยองค์การอวกาศแคนาดาให้กับเกตเวย์ รวมถึงยานสำรวจพื้นผิวของนาซาที่เรียกว่า ยานยนต์สำรวจดวงจันทร์ 
หลังจากเชื่อมต่อกับสถานีอวกาศเกตเวย์ นักบินอวกาศสองคนจะขึ้นยานลงจอดบลูมูน และนำยานลงจอดใกล้ขั้วใต้ของดวงจันทร์ ใกล้กับยานยนต์สำรวจดวงจันทร์ นี่จะเป็นการลงจอดครั้งแรกนับตั้งแต่อะพอลโล 17 ที่ใช้รถสำรวจบนดวงจันทร์แบบไม่มีแรงดัน นักบินอวกาศจะอยู่บนพื้นผิวดวงจันทร์ประมาณหนึ่งสัปดาห์ เพื่อทำกิจกรรมการสำรวจและวิทยาศาสตร์
ข้อมูลเมื่อเดอทนมีนาคม ค.ศ. 2024 อาร์ทิมิส 5 มีกำหนดปล่อยไม่เร็วกว่ามีนาคม ค.ศ. 2030
ยานสำรวจพื้นผิวดวงจันทร์

ยานสำรวจพื้นผิวดวงจันทร์ (LTV) เป็นยานสำรวจแบบไม่มีแรงดันที่กำลังพัฒนาโดยนาซา สำหรับให้นักบินอวกาศขับขี่บนพื้นผิวดวงจันทร์ขณะสวมชุดอวกาศ การพัฒนายานแอลทีวีเป็นส่วนหนึ่งของโครงการอาร์ทิมิสของนาซา ซึ่งมีเป้าหมายในการส่งมนุษย์กลับไปยังดวงจันทร์โดยเฉพาะบริเวณขั้วใต้ของดวงจันทร์ ภายในปี ค.ศ. 2026 อย่างไรก็ตาม ยานแอลทีวีจะถูกส่งไปปฏิบัติภารกิจในอาร์ทิมิส 5 ในปี ค.ศ. 2030 เป็นอย่างเร็วที่สุด ยานสำรวจนี้ถือเป็นยานสำรวจดวงจันทร์สำหรับมนุษย์รุ่นแรกที่นาซาพัฒนาขึ้นหลังจากยานสำรวจพื้นผิวดวงจันทร์ที่ใช้ในโครงการอะพอลโล
แผนการพัฒนา.
ข้อมูลเมื่อ 2023[ [update]] นาซามีแผนที่จะส่งยานสำรวจพื้นผิวดวงจันทร์ในภารกิจอาร์ทิมิส 5 ซึ่งคาดว่าจะปล่อยจรวดไม่เร็วกว่ามีนาคม ค.ศ. 2030